Nėra tokio verslo kaip pramogų verslas

Nėra tokio verslo kaip pramogų verslas () – 1954 m. JAV muzikinė komedinė drama. Filmo režisierius – Walter Lang, prodiuseris – Sol C. Siegel, scenarijaus autoriai – Phoebe Ephron ir Henry Ephron, scenarijus grįstas Lamaro Tročio (Lamar Trotti) apsakymu. Pagrindinius vaidmenis atliko Ethel Merman, Donald O'Connor, Marilyn Monroe, Dan Dailey, Johnnie Ray ir Mitzi Gaynor. Filmo pavadinimas pasiskolintas iš dainos „Nėra tokio verslo kaip pramogų verslas“, atliekamos Brodvėjaus miuzikle (ir MGM filme) „Ene, pasiimk ginklą“ („Annie Get Your Gun“).

Siužetas 
Teris (Terry) ir Molė (Molly) yra vodevilio atlikėjai. Galiausiai į savo pasirodymus juodu įtraukia savo tris vaikus ir pasivadina „Donahju Penketuku“. Tačiau ilgainiui jų vaikai pradeda eiti savo keliu: Stivas (Steve) nusprendžia tapti kunigu, o kiti du suaugę vaikai, Ketė (Katy) ir Timas (Tim), prisijungia prie šou, kuriame pagrindinį vaidmenį atlieka Viktorija Parker (Victoria Parker). Tėvai Donahju vėl tampa artistų pora, tačiau šeima vis susiduria su asmeniniais sunkumais.

Aktoriai 

 Ethel Merman – Molly Donahue
 Donald O'Connor – Tim Donahue
 Marilyn Monroe – Victoria Parker
 Dan Dailey – Terence (Terry) Donahue
 Johnnie Ray – Steve Donahue
 Mitzi Gaynor – Katy Donahue

 Richard Eastham – Lew Harris
 Hugh O'Brian – Charles Gibbs
 Frank McHugh – Eddie Dugan
 Rhys Williams – Tėvas Dineen
 Lee Patrick – Marge
 Eve Miller – rūbininkė
 Robin Raymond – Lilliam Sawyer

Garso takelis 
Visas dainas parašė Irving Berlin.

Nominacijos 

Filmas pasiūlytas šiam Amerikos kino instituto (AKI) sąrašui:
 2006: Geriausi muzikiniai filmai pagal AKI – nominuotas.

Kritikų ir žiūrovų vertinimas 
Remdamasi 12 recenzijų, vertinimų apibendrinimo svetainė „Rotten Tomatoes“ filmui suteikė 67 % reitingą. Žiūrovai (daugiau kaip 5000 balsų) filmui davė 58 %.

Nuorodos

Išnašos 

1954 filmai
JAV filmai
Miuziklai
Dramos
Satyriniai filmai
20th Century Fox filmai